3)

Ο λόγος ενεργειακής απόδοσης EERPL(Tj) στις συνθήκες μερικού φορτίου A, B, C, D προσδιορίζεται όπως περιγράφεται παρακάτω: Στη συνθήκη μερικού φορτίου Α (πλήρες φορτίο), η δηλωμένη ισχύς μιας μονάδας θεωρείται ίση με το ψυκτικό φορτίο (PdesignR). Στις συνθήκες μερικού φορτίου B, C, D υπάρχουν δύο δυνατότητες: i) Αν η δηλωμένη ισχύς (DC) μιας μονάδας ταυτίζεται με τα απαιτούμενα ψυκτικά φορτία, χρησιμοποιείται η αντίστοιχη τιμή EERDC της μονάδας. Αυτό είναι δυνατόν να συμβεί στην περίπτωση μονάδων μεταβλητής ισχύος. EERPL(TB,C or D) = EERDC ii) Αν η δηλωμένη ισχύς μιας μονάδας υπερβαίνει το απαιτούμενο ψυκτικό φορτίο, πρέπει να γίνει κυκλική εναλλαγή της μονάδας μεταξύ ενεργού κατάστασης και κατάστασης εκτός λειτουργίας. Αυτό είναι δυνατόν να συμβεί στην περίπτωση μονάδων σταθερής ισχύος ή μεταβλητής ισχύος. Σε τέτοιες περιπτώσεις, πρέπει να χρησιμοποιηθεί συντελεστής υποβάθμισης (Cc) για τον υπολογισμό της αντίστοιχης τιμής EERPL. Ο σχετικός υπολογισμός περιγράφεται στη συνέχεια. 1) Για μονάδες σταθερής ρύθμισης: Προκειμένου να ληφθεί η μέση χρονικά θερμοκρασία στην έξοδο, οι θερμοκρασίες στην είσοδο και στην έξοδο της δοκιμής ισχύος προσδιορίζονται με την ακόλουθη εξίσωση: toutlet,average = t inlet,capacity test + (toutlet,capacity test — tinlet,capacity test) * CR όπου: — t inlet,capacity test = θερμοκρασία εισερχόμενου νερού του εξατμιστή (για τις συνθήκες B, C ή D όπως ορίζονται στον κανονισμό (ΕΕ) 2016/2281, παράρτημα III, πίνακες 22 και 23) — t outlet,capacity test = θερμοκρασία εξερχόμενου νερού του εξατμιστή (για τις συνθήκες B, C ή D όπως ορίζονται στον κανονισμό (ΕΕ) 2016/2281, παράρτημα III, πίνακες 22 και 23) — t outlet,average = μέση θερμοκρασία εξερχόμενου νερού του εξατμιστή στη διάρκεια κύκλου εναλλαγής μεταξύ ενεργού κατάστασης και κατάστασης εκτός λειτουργίας (για παράδειγμα, + 7 °C όπως ορίζεται στον κανονισμό (ΕΕ) 2016/2281, παράρτημα III, πίνακες 22 και 23) — CR = ο λόγος ισχύος, υπολογιζόμενος ως το πηλίκο του ψυκτικού φορτίου (PR) διά της ψυκτικής ικανότητας (Pd) στις ίδιες συνθήκες λειτουργίας, ως εξής: Για τον υπολογισμό της τιμής toutlet,average απαιτείται μια επαναληπτική διαδικασία σε όλες τις συνθήκες (B, C, D) στις οποίες η ψυκτική ικανότητα του ψύκτη (βήμα ελέγχου) υπερβαίνει το απαιτούμενο ψυκτικό φορτίο. — πραγματοποιείται δοκιμή σε θερμοκρασία toutlet βάσει του πίνακα 22 ή 23 του κανονισμού (ΕΕ) 2016/2281, με ρυθμό ροής νερού που καθορίζεται για δοκιμές σε συνθήκες «Α» για ψύκτες με σταθερό ρυθμό ροής νερού ή με σταθερή διαφορά θερμοκρασίας για ψύκτες με μεταβλητό ρυθμό ροής· — υπολογίζεται η τιμή CR· — εφαρμόζεται η μέθοδος υπολογισμού της τιμής toutlet_average για να υπολογιστεί η διορθωμένη τιμή toutlet,capacity στην οποία θα διεξαχθεί η δοκιμή, προκειμένου να ληφθεί τιμή toutlet,average ίση με τη θερμοκρασία στην έξοδο, όπως ορίζεται στους Πίνακες 22 ή 23 στο παράρτημα ΙΙΙ του κανονισμού (ΕΕ) 2016/2281· — διεξάγεται νέα δοκιμή με διορθωμένη τιμή toutlet και ίδιο ρυθμό ροής νερού· — υπολογίζεται ξανά η τιμή CR· — επαναλαμβάνονται τα προηγούμενα βήματα μέχρι να μην μεταβάλλονται πλέον οι τιμές CR και toutlet,capacity test. Στη συνέχεια, για καθεμία από τις συνθήκες μερικού φορτίου B, C, D υπολογίζεται η τιμή EERPL ως εξής: Κείμενο της εικόνας όπου: — EERDC είναι η τιμή EER η οποία αντιστοιχεί στη δηλωμένη ισχύ (DC) της μονάδας στις ίδιες συνθήκες θερμοκρασίας με τις συνθήκες μερικού φορτίου B, C, D· — Cc είναι ο συντελεστής υποβάθμισης για ψύκτες στις συνθήκες μερικού φορτίου B, C, D· — CR είναι ο λόγος ισχύος στις συνθήκες μερικού φορτίου B, C, D. Στην περίπτωση των ψυκτών, η υποβάθμιση λόγω της εξισορρόπησης της πίεσης κατά την επανεκκίνηση της μονάδας μπορεί να θεωρηθεί αμελητέα. Η μόνη επίπτωση στην τιμή EER κατά τη διάρκεια του κύκλου είναι η υπολειπόμενη εισερχόμενη ισχύς κατά την απενεργοποίηση του συμπιεστή. Η εισερχόμενη ηλεκτρική ισχύς κατά τη λειτουργία της μονάδας με τον συμπιεστή απενεργοποιημένο μετράται όταν ο συμπιεστής έχει παραμείνει απενεργοποιημένος επί 10 λεπτά τουλάχιστον. Ο συντελεστής υποβάθμισης Cc προσδιορίζεται για κάθε λόγο μερικού φορτίου ως εξής: Αν ο συντελεστής υποβάθμισης Cc δεν προσδιοριστεί με μέτρηση, ο προεπιλεγμένος συντελεστής υποβάθμισης Cc είναι 0,9. 2) Για μονάδες μεταβλητής ρύθμισης: Να προσδιοριστούν η δηλωμένη ψυκτική ισχύς και η τιμή EERPL στο πλησιέστερο βήμα ή στην πλησιέστερη προσαύξηση της ρύθμισης ισχύος της μονάδας για την επίτευξη του απαιτούμενου ψυκτικού φορτίου. Αν αυτό το βήμα δεν επιτρέπει την επίτευξη του απαιτούμενου ψυκτικού φορτίου εντός περιθωρίου +/- 10 % (π.χ. μεταξύ 9,9 kW και 8,1 kW, αν το απαιτούμενο ψυκτικό φορτίο είναι 9 kW), να προσδιοριστούν η ισχύς και η τιμή EERPL στις καθορισμένες θερμοκρασίες μερικού φορτίου για τα βήματα εκατέρωθεν του απαιτούμενου ψυκτικού φορτίου. Η ισχύς μερικού φορτίου και η τιμή EERPL στο απαιτούμενο ψυκτικό φορτίο προσδιορίζονται στη συνέχεια με γραμμική παρεμβολή μεταξύ των αποτελεσμάτων που έχουν ληφθεί από τα δύο αυτά βήματα. Αν το μικρότερο βήμα ελέγχου της μονάδας υπερβαίνει το απαιτούμενο ψυκτικό φορτίο, η τιμή EERPL με το απαιτούμενο ψυκτικό φορτίο υπολογίζεται με την εξίσωση που εφαρμόζεται σε μονάδες σταθερής ρύθμισης.